ПРОТОКОЛ № 21
от заседание на Комисия по дисциплинарните производства
на Висшия съдебен съвет,
проведено на 19 май  2015 г.

Днес, 19 май 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ: ВАСИЛ ПЕТРОВ
  ЧЛЕНОВЕ: СВЕТЛА ПЕТКОВА
ГАЛЯ ГЕОРГИЕВА
ЯСЕН ТОДОРОВ
ЮЛИЯ КОВАЧЕВА
МИХАИЛ КОЖАРЕВ
МИЛКА ИТОВА
      	
          	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1.	Заповед № АЗ-42/20.04.2015 г. на административния ръководител – председател на Административен съд София-град, с която е наложено дисциплинарно наказание по чл. 308, ал.1, т. 2 от ЗСВ – „порицание“, на Боряна Руменова Бороджиева – съдия в Административен съд София-град.

2.	Заповед № АЗ-27/27.03.2015 г. на административния ръководител – председател на Административен съд София-град, с която е наложено дисциплинарно наказание по чл. 308, ал.1, т. 2 от ЗСВ – „порицание“,  на Миглена Велимирова Недева – съдия в Административен съд София-град.

3.	Заповед № 186/05.05.2015 г. на и.ф. административен ръководител – председател на Апелативен съд гр. Велико Търново, с която е наложено дисциплинарно наказание по чл. 308, ал.1, т. 1 от ЗСВ – „забележка“, на Йорданка Петрова Неделчева, съдия в Апелативен съд гр. Велико Търново.
4.	Заповед № 187/05.05.2015 г. на и.ф. административен ръководител – председател на Апелативен съд гр. Велико Търново, с която е наложено дисциплинарно наказание по чл. 308, ал.1, т. 1 от ЗСВ – „забележка“, на Румян Жеков Христов, заместник на административния ръководител на Апелативен съд гр. Велико Търново.

5.	Предложение от Лозан Панов – председател на Върховния касационен съд, за налагане на дисциплинарно наказание на Владимира  Янева Янева – Манолева – съдия в СГС (временно отстранена от длъжност).

6.	Предложение от Лозан Панов – председател на Върховния касационен съд, за налагане на дисциплинарно наказание на Богдана Николова Желявска – съдия в СГС.

7.	Предложение от Сотир Цацаров – Главен прокурор на Република България, за налагане на дисциплинарно наказание на Светлозар Костадинов Костов – административен ръководител на Специализираната прокуратура.

8.	Проект на предложение до Висшия съдебен съвет, изготвено от директора на дирекция „Дисциплинарна дейност“ – АВСС, за промяна реда за разглеждане на дисциплинарните производства в заседанията на ВСС. 

9.	Писмо от г-н Христо Рибарев – с. Хърлец, област Враца

10.	Възражение от Йордан Насков Софков, понастоящем изтърпяващ наказание „лишаване от свобода“, чрез Гергана Димитрова Софкова – гр. Гоце Делчев, ул. „Пирот“ № 9, относно становище на инспектор Албена Костова – инспектор в ИВСС, по заявление № Ж-15-114 по описа на ИВСС.

11.	 Жалба от Емил Турбинов – гр. Пловдив, относно начина на формиране на мотивите на прокуратурата по отказите да се образува наказателно производство.

12.	Напомнително писмо от Радостин Сербезов – гр.София, ж.к. „Младост“ 2, относно протестна декларация срещу българската съдебна система. 

13.	Определяне на представител от Комисия по дисциплинарните производства за участие в Деня на отворените врати на ВСС на 18 май 2015 година.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

14.	Искане от Васил Петров – председател на Комисия по дисциплинарните производства на ВСС, на основание чл.16 от Правилника за организация на дейността на Висшия съдебен съвет и неговата администрация, да бъде освободен като председател на Комисията.

По дневния ред

1.ОТНОСНО: Заповед № АЗ-42/20.04.2015 г. на административния ръководител – председател на Административен съд София-град, с която е наложено дисциплинарно наказание по чл. 308, ал.1, т. 2 от ЗСВ – „порицание“, на Боряна Руменова Бороджиева – съдия в Административен съд София-град.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет, на основание чл. 314, ал. 3 от Закона за съдебната власт, да ПОТВЪРДИ наложеното със Заповед № АЗ-42/20.04.2015 г. на Радостин Радков – административния ръководител- председател на Административен съд София-град, дисциплинарно наказание по чл. 308, ал. 1, т. 2 от ЗСВ - „порицание”, на Боряна Руменова Бороджиева – съдия в Административен съд София-град, за допуснати дисциплинарни нарушения по чл. 307, ал. 4, т. 1 от ЗСВ. 
1.2. Заповед № АЗ-42/20.04.2015 г. на Радостин Радков – административния ръководител- председател на Административен съд София-град, ведно с решението на ВСС да се приложат към кадровото досие на магистрата.

	2. ОТНОСНО: Заповед № АЗ-27/27.03.2015 г. на административния ръководител – председател на Административен съд София-град, с която е наложено дисциплинарно наказание по чл. 308, ал.1, т. 2 от ЗСВ – „порицание“,  на Миглена Велимирова Недева – съдия в Административен съд София-град.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Отлага разглеждането на заповедта за следващо заседание на комисията.
2.2. Да се изиска от Радостин Радков – административен ръководител-председател на Административен съд София-град, информация дали е връчена заповедта на Миглена Велимирова Недева, с която й е наложено дисциплинарно наказание.

3.ОТНОСНО: Заповед № 186/05.05.2015 г. на и.ф. административен ръководител – председател на Апелативен съд гр. Велико Търново, с която е наложено дисциплинарно наказание по чл. 308, ал.1, т. 1 от ЗСВ – „забележка“, на Йорданка Петрова Неделчева, съдия в Апелативен съд гр. Велико Търново.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. ПРЕДЛАГА на Висшия съдебен съвет, на основание чл. 314, ал. 3 от ЗСВ, да ИЗМЕНИ наложеното със Заповед № 186/05.05.2015 г. на и.ф. административен ръководител – председател на Апелативен съд гр. Велико Търново дисциплинарно наказание по чл. 308, ал.1, т. 1 от ЗСВ – „забележка“, на Йорданка Петрова Неделчева, съдия в Апелативен съд гр. Велико Търново, в  дисциплинарно наказание по чл. 308, ал.1, т. 2 от ЗСВ - „порицание”, за допуснати дисциплинарни нарушения по чл. 307, ал. 4, т. 5 от ЗСВ. 
3.2. Заповед № 186/05.05.2015 г. на и.ф. административен ръководител – председател на Апелативен съд гр. Велико Търново, ведно с решението на ВСС  да се приложат към кадровото досие на магистрата.

4.ОТНОСНО: Заповед № 187/05.05.2015 г. на и.ф. административния ръководител – председател на Апелативен съд гр. Велико Търново , с която е наложено дисциплинарно наказание по чл. 308, ал.1, т. 1 от ЗСВ – „забележка“, на Румян Жеков Христов, заместник на административния ръководител на Апелативен съд гр. Велико Търново.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. ПРЕДЛАГА на Висшия съдебен съвет,  на основание чл. 314, ал. 3 от ЗСВ, да ОТМЕНИ Заповед № 187/05.05.2015 г. на и.ф. административен ръководител на Апелативен съд гр. Велико Търново, с която е наложено дисциплинарно наказание по чл. 308, ал. 1, т. 1 от ЗСВ - „забележка” на Румян Жеков Христов – заместник на административния ръководител на Апелативен съд гр. Велико Търново,  като незаконосъобразна.
4.2. Преписката да се изпрати на и.ф. административен ръководител Апелативен съд гр. Велико Търново за преценка дали да упражни правомощията си по чл. 312, ал.1, т. 1 от ЗСВ.

	5.ОТНОСНО: Предложение от Лозан Панов – председател на Върховния касационен съд, за налагане на дисциплинарно наказание на Владимира  Янева Янева – Манолева – съдия в СГС (временно отстранена от длъжност).

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Предлага на Висшия съдебен съвет, съгласно предложението от Лозан Панов – председател на Върховния касационен съд, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Владимира  Янева Янева – Манолева – съдия в СГС (временно отстранена от длъжност).

		6.ОТНОСНО: Предложение от Лозан Панов – председател на Върховния касационен съд, за налагане на дисциплинарно наказание на Богдана Николова Желявска – съдия в СГС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Предлага на Висшия съдебен съвет, съгласно предложението от Лозан Панов – председател на Върховния касационен съд, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Богдана Николова Желявска – съдия в СГС.

7.ОТНОСНО: Предложение от Сотир Цацаров – Главен прокурор на Република България, за налагане на дисциплинарно наказание на Светлозар Костадинов Костов – административен ръководител на Специализираната прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
7.1. Предлага на Висшия съдебен съвет, съгласно предложението от Сотир Цацаров – Главен прокурор на Република България, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ Светлозар Костадинов Костов – административен ръководител на Специализираната прокуратура.

8. ОТНОСНО: Проект на предложение до Висшия съдебен съвет, изготвено от директора на дирекция „Дисциплинарна дейност“ – АВСС, за промяна реда за разглеждане на дисциплинарните производства в заседанията на ВСС. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Предлага на Висшия съдебен съвет да приеме решение, с което да промени реда за разглеждане на дисциплинарните производства, като същите, както и заповедите на административните ръководители за налагане на дисциплинарни наказания да се разглеждат:
ВАРИАНТ 1: На отделно заседание на Съвета веднъж в месеца (първа или трета сряда на месеца – след обяд, или втора и четвърта сряда на месеца – след обяд) на заседание на ВСС, а при необходимост и два пъти в месеца.
ВАРИАНТ 2: Непосредствено след точките за избор на административни ръководители и преди всички останали точки от дневния ред на съответното заседание на ВСС.

9. ОТНОСНО: Писмо от г-н Христо Рибарев – с. Хърлец, област Враца

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	9.1. Приема за сведение писмо от г-н Христо Рибарев  от  с. Хърлец, област Враца.

10.ОТНОСНО: Възражение от Йордан Насков Софков, понастоящем изтърпяващ наказание „лишаване от свобода“, чрез Гергана Димитрова Софкова – гр. Гоце Делчев, ул. „Пирот“ № 9, относно становище на инспектор Албена Костова – инспектор в ИВСС, по заявление № Ж-15-114 по описа на ИВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	10.1. Приема за сведение възражение от Йордан Насков Софков, понастоящем изтърпяващ наказание „лишаване от свобода“, чрез Гергана Димитрова Софкова – гр. Гоце Делчев, ул. „Пирот“ № 9, относно становище на инспектор Албена Костова – инспектор в ИВСС, по заявление № Ж-15-114 по описа на ИВСС.

11. ОТНОСНО: Жалба от Емил Турбинов – гр. Пловдив, относно начина на формиране на мотивите на прокуратурата по отказите да се образува наказателно производство.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
11.1. Да се уведоми Емил Димитров Турбинов, че Конституцията на Република България и законите в страната постановяват, че органите на съдебната власт са независими при осъществяване на своите функции, като при постановяване на своите актове, съдиите, прокурорите и следователите се основават само на закона и на събраните по делото доказателства. При осъществяване на съдебната власт съдиите, прокурорите и следователите не носят дисциплинарна отговорност за техните служебни действия и за постановените от тях актове. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони. 

12. ОТНОСНО: Напомнително писмо от Радостин Сербезов – гр.София, ж.к. „Младост“ 2, относно протестна декларация срещу българската съдебна система. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	12.1. Приема за сведение напомнително писмо от Радостин Сербезов – гр.София, ж.к. „Младост“ 2, относно протестна декларация срещу българската съдебна система

13.ОТНОСНО: Определяне на представител от Комисия по дисциплинарните производства за участие в Деня на отворените врати на ВСС на 18 май 2015 година.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	13.1. Приема за сведение Извлечение от протокол № 23 от заседание на ВСС, проведено на 07.05.2015 г.

	14.ОТНОСНО: Искане от Васил Петров – председател на Комисия по дисциплинарните производства на ВСС, на основание чл.16 от Правилника за организация на дейността на Висшия съдебен съвет и неговата администрация, да бъде освободен като председател на Комисията.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
14.1 Освобождава Васил Петров, като председател на Комисия по дисциплинарните производства на ВСС, на основание чл. 16 от Правилника за организация на дейността на Висшия съдебен съвет и неговата администрация.

.		                 ЗА ПРЕДСЕДАТЕЛ НА КОМИСИЯ     /п/
                                           ПО ДИСЦИПЛИНАРНИТЕ ПРОИЗВОДСТВА: 

                                                                                                               ВАСИЛ ПЕТРОВ